3 BHK फ्लैट की बनीं मालकिन, 7.8 करोड़ रुपये है घर की कीमत
South Actress Samantha Bought A New Luxury Flat In Hyderabad - साउथ एक्ट्रेस सामंथा रुथ प्रभु अपनी फिल्मों के अलावा अपनी लग्जरी लाइफ के लिए भी जानी जाती हैं। हाल ही में एक्ट्रेस अपने नए घर को लेकर चर्चा में हैं।
साउथ एक्ट्रेस सामंथा रुथ प्रभु अपनी फिल्मों के अलावा अपनी लग्जरी लाइफ के लिए भी जानी जाती हैं। हाल ही में एक्ट्रेस अपने नए घर को लेकर चर्चा में हैं। खबरें हैं कि सामंथा ने हैदराबाद में अपना नया घर खरीदा हैं, जिसकी कीमत करोड़ों में है। हालांकि, खुद सामंथा ने खुद इस बात की पुष्टि नहीं की।
करोड़ों में है एक्ट्रेस का नया घर 
इकोनॉमिक टाइम्स की रिपोर्ट्स के मुताबिक सामंथा ने हैदराबाद में आलीशान 3 BHK फ्लैट खरीदा है। यह 'जयभेरी ऑरेंज काउंटी' में स्थित है। कहा जा रहा है कि एक्ट्रेस ने यह फ्लैट 7.8 करोड़ रुपये में खरीदा है। रियल इस्टेट डेट एनालिटिक्स फर्म सीआरई मैट्रिक्स के मुताबिक, इस आलीशान फ्लैट में 6 पार्किंग स्लॉट हैं। साथ ही यह फ्लैट समंदर के बिल्कुल सामने है।
सामंथा ने मुंबई में खरीदा था 15 करोड़ का फ्लैट 
इस साल फरवरी में खबरें सामने आईं थीं कि सामंथा ने मुंबई में भी अपार्टमेंट खरीदा है, जिसकी कीमत 15 करोड़ बताई जा रही है। इसके अलावा एक्ट्रेस के पास जुबली हिल्स में 100 करोड़ का एक आलीशान घर भी है, जहां सामंथा अपने एक्स हस्बैंड नागा चैतन्य के साथ रहती थीं। बता दें कि बीते दिनों नागा का नाम एक्ट्रेस शोभिता धुलिपाला के साथ जोड़ा जा रहा है।
नागा चैतन्य के साथ रिलेशनशिप रूमर्स को शोभीता ने तोड़ी चुप्पी 
पोन्नियन सेल्वन के प्रमोशन के दौरान शोभिता ने अपने रिलेशनशिप रूमर्स के बारे में बात करते हुए कहा- ‘मैं अभी केवल अपने काम पर ध्यान दे रही हूं। मैं अच्छी फिल्में करना चाहती हूं । मैं उन अफवाहों की परवाह नहीं करती हूं, जो मेरी लाइफ को लेकर चल रही हैं। मैंने कुछ भी गलत नहीं किया है इसलिए घबराने की कोई बात नहीं है।'
उन्होंने आगे कहा- ‘यह मेरी पर्सनल च्वाइस है। मुझे यह साफ करने की जरूरत नहीं है कि मेरी और मेरी जिंदगी में क्या हो रहा है। मुझे अपनी लाइफ के बारे में क्लियर बोलने की जरूरत नहीं है।